# Relacions entre Andorra i Espanya

Les relacions entre Andorra i Espanya són les relacions bilaterals internacionals entre el Principat d'Andorra i el Regne d'Espanya. Les relacions són bones i cordials.

## Història

El 1993, l'any en el qual el país pirinenc va aprovar la seva constitució i va ser admès en l'ONU, Andorra i Espanya, juntament amb França, van subscriure un tractat tripartit de Bon Veïnatge, Amistat i Cooperació. La defensa d'Andorra, que no compta amb forces armades, correspon a Espanya i a França, segons indica el text del tractat.
L'«Acord entre el Regne d'Espanya i el Principat d'Andorra relatiu a l'estatut del copríncep episcopal» publicat al 1995 en el Butlletí Oficial de l'Estat regula l'estatus del bisbe d'Urgell, la seu del qual resideix a Espanya.

## Frontera

Tots dos països comparteixen una frontera comuna de 65 quilòmetres de longitud, que interromp la frontera França-Espanya als Pirineus des del trifini del Pic de Medacorba (2.912 m]) fins al de la Portella Blanca d'Andorra (2.521 m).

## Ambaixadors
### Ambaixadors d'Espanya a Andorra

L'ambaixador d'Espanya a Andorra és el màxim representant legal del Regne d'Espanya al Principat d'Andorra. Nomenat el Consell de Ministres, dirigeix el treball de totes les oficines que depenen de l'ambaixada, amb seu a la ciutat d'Andorra la Vella. Així mateix, informa al Govern Espanyol sobre l'evolució dels esdeveniments a Andorra, negocia en nom d'Espanya, pot signar o ratificar convenis, observa el desenvolupament de les relacions bilaterals en tots els camps i s'assegura la protecció dels interessos espanyols i de seus ciutadans al Principat d'Andorra. Cal destacar que la població espanyola a Andorra és superior a la pròpia andorrana.
L'agost de 1993 es va nomenar el primer ambaixador d'Espanya permanent a Andorra: el senyor José Manuel Pau Agüeras; fins llavors les relacions espanyoles amb aquest país es portaven directament des de Madrid.
| N | De | Fins | Ambaixador |
| 1 | 21 d'agost de 1993 | 18 de juliol de 1998 | José Manuel Paz Agüeras |
| 2 | 18 de juliol de 1998 | 23 de juny de 2001 | Juan María López-Aguilar y Pérez-Griffo |
| 3 | 23 de juny de 2001 | 9 de desembre de 2005 | César González Palacios |
| 4 | 9 de desembre de 2005 | 11 de desembre de 2010 | Eugeni Bregolat Obiols |
| 5 | 11 de desembre de 2010 | 6 de juny de 2014 | Alberto Moreno Humet |
| 6 | 6 de juny de 2014 | 3 d'agost de 2018 | Manuel Montobbio de Balanzó |
| 7 | 3 d'agost de 2018 | actualment al càrrec | Àngel Ros i Domingo |

### Ambaixadors d'Andorra a Espanya

| De | Fins | Ambaixador |
| 14 setembre 1994 | 15 octubre 1998 | Pere Altimir Pintat |
| 1998 | | Juli Minoves Triquell |
| 2002 | 19 novembre 2007 | Vicenç Mateu Zamora |
| 2007 | 10 juny 2009 | Xavier Espot Miró |
| 9 desembre 2009 | 10 agost 2011 | Manuel María Pujadas Domingo |
| 10 gener 2012 | 31 d'agost de 2019 | Jaume Gaytán Sansa |
| 1 de setembre de 2019 | | Vicenç Mateu Zamora |

## Missions diplomàtiques residents

* Andorra té una ambaixada a Madrid.
* Espanya té una ambaixada a Andorra la Vella.
* Ambaixada d'Andorra a Madrid
* Ambaixada d'Espanya a Andorra la Vella

## Referències

* ↑ «Andorra Principado de Andorra». Ficha país. Ministerio de Asuntos Exteriores y Cooperación.
* ↑ España: «Aplicación Provisional del Tratado de Buena Vecindad, Amistad y Cooperación entre el Reino de España, la República Francesa y el Principado de Andorra, hecho en Madrid y París el 1 de junio de 1993 y en Andorra la Vieja el 3 de junio de 1993». BOE núm. 155, de 30 de junio de 1993, páginas 19876 a 19877.. ISSN: 0212-033X.
* ↑ España: «Acuerdo entre el Reino de España y el Principado de Andorra relativo al Estatuto del Copríncipe Episcopal, firmado en Madrid, el 23 de julio de 1993». BOE núm. 108, de 6 de mayo de 1995, página 13182.. ISSN: 0212-033X.
* ↑ «Pere Altimir Pintat».
* ↑ Manuel María Pujadas Domingo
* ↑ Jaume Gaytán Sansa
* 1 2 SER, Cadena. «Vicenç Mateu serà ambaixador a Espanya a partir de l'1 de setembre», 07-08-2019. [Consulta: 29 març 2021].

## Bibliografia

* Historia del deslinde de la frontera hispano-francesa. Institut Geogràfic Nacional d'Espanya – Centro Nacional de Información Geográfica. ISBN 978-84-416-1480-2.

## Enllaços externs

* Ministeri d'Afers Exteriors del Govern d'Andorra